**PRITARTA**

 **Panevėžio rajono savivaldybės tarybos**

 **2019 m. gegužės 30 d. sprendimu Nr. T-**

**PANEVĖŽIO R. VELŽIO GIMNAZIJOS
2018 METŲ VEIKLOS ATASKAITA**

**I. BENDRA INFORMACIJA APIE MOKYKLĄ**

1.1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Velžio gimnazija įsikūrusi strategiškai patrauklioje vietoje, Panevėžio priemiestyje, 4 km nuo miesto, gyvenvietėje, kurioje kuriasi jaunos šeimos. Dėl susisiekimo, gyvenvietėje esančio Velžio lopšelio-darželio, kultūros namų, medicinos punkto, pašto, gero įstaigos įvaizdžio vietos bendruomenėje, gebėjimo konkuruoti su miesto gimnazijomis ir pritraukti mokytis mieste gyvenančius mokinius, mokinių skaičius auga, tačiau jo augimą riboja gimnazijos patalpų trūkumas.Mokinių šeimų socialinė-ekonominė padėtis yra vidutinė. Mokykloje mokosi mokiniai iš Velžio seniūnijos, iš kitų keturių seniūnijų, taip pat iš Panevėžio miesto ir Anykščių rajono. Mokinių kaita mokykloje nedidelė. Direktorius gimnazijoje dirba 13 metų, nuo 2006 m. dalyvauja NMVA mokyklų veiklos išorės vertinimuose, yra IKT konsultantas.

1.2. Vadybinės veiklos pasiekimai, įsimintini sėkmės atvejai:

Gimnazija gerai įvertinta Lietuvos mastu: pateko tarp 30 aukšta ugdymo kokybe išsiskiriančių mokyklų, mokyklai skirtas Kokybės krepšelis.

Vidiniam komunikavimui ir gimnazijos dokumentams administruoti įdiegta „Office 365“ aplinka, kuri, mokytojų ir administracijos nuomone, yra veiksminga, ypač pagreitina informacijos sklaidą ir bendradarbiavimą. Šis iššūkis pareikalavo gilinti bendruomenės IT kompetencijas, šiuo metu bendradarbiavimas vyksta sklandžiai ir efektyviai.

Bendruomenėje susitarta ir diegiamas naujas pradinio ugdymo modelis 2 + 2.

Integruotas STEAM mokymas paremtas NASA metodika I–II gimnazijos klasėse.

Aukšta mokytojų kvalifikacija, dirba trys mokytojai ekspertai ir daugiau nei 50 proc. mokytojų metodininkų. 2018 m. kvalifikaciją kėlė 3 mokytojai.

Vykdomi 5 tarptautiniai projektai, finansuojami ES lėšomis, pritraukta 57 000 Eur.

Geri valstybinių brandos egzaminų rezultatai. Chemijos, fizikos, lietuvių kalbos ir matematikos VBE rezultatai patenka į geriausių Lietuvos mokyklų pasiekimų 50-tuką.

Velžio gimnazijoje lankėsi Šiaulių, Biržų, Kėdainių rajonų, Panevėžio ir Vilniaus miestų bendrojo ugdymo įstaigų vadovai, pristatytos gimnazijos vadybos inovacijos, edukacinės erdvės, gimnazijos veiklos kryptys ir ugdymo tikslai.

Gimnazijos vadovų komanda vedė atviras veiklas Kėdainių Šviesiojoje gimnazijos administracijai ir mokytojams, administracija konsultavo įvairių šalies mokyklų vadovus ugdomosios stebėsenos klausimais.

Aukšta gimnazijos vadovo kvalifikacija, gimnazija dalijasi vadybinės veiklos pasiekimais su šalies ugdymo įstaigomis (2018 m. Lietuvos Respublikos Vyriausybėje, KTU Verslo slėnyje, parodoje „Mokykla 2018“, Lietuvos diskusijų festivalyje „Būtent!“ Birštone ir kt.). Gimnazijos mokytojų komanda pristatė IT priemonių panaudojimą pamokose, siekiant mokinio individualios pažangos, Kauno rajono mokyklos komandai.

Gimnazijoje sukurtas ir veikia stebėsenos, ugdomojo konsultavimo, pamokos kokybės vadybos veiksmingumo įrankis – „Mokomės mokyti“ modelis. Pamokos kokybės vertinimas – 2,8.

1.3. Darbuotojai:

|  |  |  |
| --- | --- | --- |
| Eil.Nr. |  | 2018 m. gruodžio 31 d. |
| 1. | Bendras darbuotojų skaičius | 82 |
| 2. | Pedagoginių darbuotojų skaičius: | 53 |
|  | vadovai | 4 |
|  | mokytojai (pagrindinės pareigos) | 49 |
|  | mokytojai (nepagrindinės pareigos) | 4 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | 5 |
| 3. | Atestuotų pedagoginių darbuotojų skaičius: | 53 |
|  | turinčių eksperto kvalifikacinę kategoriją | 3 |
|  | turinčių mokytojo metodininko kvalifikacinę kategoriją | 29 |
|  | turinčių vyresniojo mokytojo kvalifikacinę kategoriją | 20 |
|  | turinčių mokytojo kvalifikacinę kategoriją | 1 |
| 4. | Neatestuotų pedagoginių darbuotojų skaičius | 0 |

 1.4. Metinio veiklos plano įgyvendinimas.

 Gimnazijos veiklos plano pagrindiniai uždaviniai įgyvendinti. Svarbūs Lietuvos valstybės atkūrimo 100-mečio renginiai: integruota į ugdymo procesą Lietuvos valstybės atkūrimo
100-mečio savaitė, bendruomenės šventė, mokinių kūrybinių darbų parodos, fotosesija ,,Šimtas gimnazijos šypsenų“ ir kt. Gerinant gimnazijos veiklą, siekiant užsibrėžtų tikslų ir tobulinant sprendimų priėmimą, periodiškai atliekamas plano įsivertinimas. Vertinimo koordinavimas pavestas administracijai, strateginio planavimo ir veiklos kokybės įsivertinimo grupei bei gimnazijos tarybai. Veiklos plano įsivertinimas pateikiamas Gimnazijos metų veiklos ataskaitoje ir skelbiamas gimnazijos vidiniame informacijos tinkle „Office 365“, aptariama gimnazijos tarybos, mokytojų tarybos susirinkimų metu. Metinis veiklos planas įgyvendintas 95 proc.

 1.5. Veiklos kokybės įsivertinimas.

Gimnazija vykdydama veiklos kokybės įsivertinimą gimnazijos tarybai pritarus vadovaujasi veiklos kokybės įsivertinimo rekomendacijomis. Strateginio valdymo ir veiklos įsivertinimo grupė yra sukaupusi įsivertinimo patirties, įvaldžiusi „IQES online Lietuva“ platformos instrumentus. Platusis įsivertinimas derinamas su strateginio planavimo ciklu. Atliekamas bendruomenės narių nuomonių tyrimus, remiantis jais, kartu su metodine taryba ir administracija parenka giluminio vertinimo rodiklius. Giluminiam įsivertinimui kuriamos ir pedagogų bendruomenėje svarstomos veiklos kokybės iliustracijos. Įsivertinimo procese dalyvauja beveik visi bendruomenės nariai: mokiniai nuolat pildo Mokinio asmeninės pažangos stebėjimo aplanką, įsivertina savo sėkmę, klasių vadovai stebi mokinių mokymosi asmeninę pažangą, administracija stebi ir vertina ugdymo kokybę, mokytojai kiekvienais metais įsivertina savo veiklą pagal susitartus kriterijus. Gimnazija yra sukūrusi nuoseklaus veiklos įsivertinimo sistemą, tikslingai orientuotą į įsivertinimo poveikį mokiniui, mokytojams, vadovams – tokiu būdu įsivertinimas tapo integralia mokyklos veiklos dalimi. Kaip metodas mokytojų profesinėms kompetencijoms stiprinti gimnazijoje diegiamas kolegialus grįžtamasis ryšys. Pastebėtina, kad gimnazijos vadovai, mokytojai puikiai supranta įsivertinimo paskirtį ir naudą gimnazijos tobulinimui. Įsivertinimo išvados ir rekomendacijos svarstomos mokytojų tarybos ir gimnazijos tarybos posėdžiuose, skelbiamos interneto svetainėje. Įsivertinimo duomenimis planuodami veiklą naudojasi administracija, metodinė taryba, klasės vadovai, Vaiko gerovės komisija ir kt. Analizuodami planavimo dokumentus ir stebėdami kasdienį mokyklos gyvenimą stebime, kokį poveikį daro Strateginio planavimo ir įsivertinimo grupės inicijuoti pokyčiai: mokinio elgesio taisyklių laikymosi stebėjimas kas pusmetį, taikomos trišalės mokymosi sutartys, „Drausminės kopėtėlės“, mokinių mokymosi lūkesčių fiksavimas, formuojami mokinių pasiekimų aplankai ir kt. Atlikdama veiklos kokybės įsivertinimą gimnazija vadovaujasi ir kokybės vadybos (duomenimis grįstos išvados) ir besimokančios organizacijos (mokymosi, stebėjimo, grįžtamojo ryšio teikimo, refleksijos) principais.

**II. MOKINIAI (VAIKAI)**

2.1. Mokinių skaičius:

|  |  |  |  |  |  |  |  |
| --- | --- | --- | --- | --- | --- | --- | --- |
| Praėjusieji ir ataskaitiniai metai (09-01) | Ikimokyklinio ir priešmokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2017 m. | - | 180 | 198 | 89 | 80 | 547 | 78 |
| 2018 m.  | - | 179 | 219 | 93 | 82 | 573 | 82 |

2.2. Mokinių lankomumas:

|  |  |  |
| --- | --- | --- |
| Mokslo metaiPraėjusieji ir ataskaitiniai metai | Vidutiniškai 1 mokinys per mokslo metus praleido iš viso pamokų | Vidutiniškai 1 mokinys per mokslo metus praleido pamokų dėl nepateisinamų priežasčių |
| Vidut. | 1–4 kl.  | 5–8 kl.  | 9–10 kl. | 11–12 kl.  | Vidut. | 1–4 kl.  | 5–8 kl.  | 9–10 kl. | 11–12 kl.  |
| 2017–2018 m. m. | 58,6 | 32,7 | 54,8 | 78,6 | 64,6 | 10,8 | 1,4 | 11,0 | 27,7 | 15,2 |
| 2018–2019 m. m. | 56,5 | 31,3 | 53,9 | 77,7 | 63,2 | 10,2 | 1,2 | 10,7 | 26,4 | 14,9 |

2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 102 | 17,8 |
| Socialinės rizikos šeimos | 10 | 1,7 |

2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius | Proc. nuo mokinių skaičiaus |
| 1 | 0,1 |

2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 122 | 21,3 |

2.6. Neformalusis vaikų švietimas:

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 380 | 66,4 | 98 |

2.7. Olimpiados, konkursai ir kiti renginiai:

|  |  |  |  |
| --- | --- | --- | --- |
| Rajono | Regiono | Šalies | Tarptautiniai |
| Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius |
| 172 | 134 | 26 | 9 | 118 | 24 | 6 | 3 |

2.8. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 3 | 7 | 4 |
| Dalyvavusių mokinių skaičius | 65 | 182 | 76 |
| Proc. nuo bendro mokinių skaičiaus |  |  |  |

2.9. Mokiniai, turintieji specialiųjų ugdymosi poreikių:

|  |  |
| --- | --- |
| Skaičius mokykloje | Proc. nuo mokinių skaičiaus |
| 95 | Didelių poreikių | Vidutinių poreikių | Nedidelių poreikių |
| 0,3 | 3,5 | 12,5 |

**III. INFORMACIJA APIE MOKINIŲ VEIKLOS REZULTATUS**

Gimnazijos NMPP ir PUPP pasiekimai aukštesni nei šalies vidurkis. Gimnazijos abiturientai vieninteliai Panevėžio regione išlaikė visus valstybinius brandos egzaminus. Matematikos, lietuvių kalbos, chemijos, fizikos VBE rezultatai patenka į geriausiai laikiusių Lietuvos gimnazijų 50-tuką. Anglų kalbos egzaminą dauguma abiturientų surinko daugiau kaip
86 balus, viena mokinė išlaikė aukščiausiu – 100 balų įvertinimu.

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetai dera su šalyje keliamais nacionaliniais prioritetais mokytojams: individuali mokinio pažanga; įrodymais grįstas mokymas; pedagoginių darbuotojų bendrųjų ir dalykinių kompetencijų ugdymas.

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.).

Dalyvauta 7 šalies, 4 užsienio projektuose. Vesti 4 seminarai, publikuoti 2 straipsniai, skaityta 19 pranešimų užsienio – 4, kiti rajono ir šalies švietimo bendruomenei.

**V. FINANSAVIMAS**

 Gimnazijos veiklos planui įgyvendinti gauta 508,2 tūkst. Eur savivaldybės biudžeto ir
765,7 tūkst. Eur valstybės biudžeto specialiosios tikslinės dotacijos (Mokinio krepšelio) lėšų. dalis programos finansuojama iš projektų ir paramos lėšų (2018 m. papildomai pritraukta
56,8 tūkst. Eur).

**VI. PROBLEMOS IR JŲ SPRENDIMO BŪDAI**

 Gimnazijai trūksta patalpų ir dėl jų trūkumo panaikintas muziejus, pirmo aukšto fojė, dalis koridorių erdvių pirmame, antrame ir trečiame aukštuose.

 Prašome leisti projektuoti mansardinio aukšto antro etapo statybas ir įrengimą.

 Patvirtinu, kad pateikta informacija yra tiksli ir teisinga.

Mokyklos direktorius Rimtas Baltušis

PRITARTA

Gimnazijos tarybos

2019 m. kovo 5 d. posėdžio protokolas Nr. GT-2

SUDERINTA

Panevėžio rajono savivaldybės

Švietimo, kultūros ir sporto skyriaus vedėjas

Algirdas Kęstutis Rimkus